chopper
        
         (fysikk)
Store norske leksikon,Realfag,Fysikk,Fysikk
Chopper er en periodisk bryter, et instrument eller en anordning som tjener til å kutte opp en kontinuerlig stråle av lys eller partikler.
Typer Som chopper for lys brukes roterende plater med hull, svingende eller roterende speil eller kerrceller. Lys-chopper brukes ofte for å gjøre en elektrisk strøm diskontinuerlig, slik at den kan forsterkes ved vanlig vekselstrømteknikk.Som chopper for elektrisk ladede partikler brukes oftest et varierende elektrisk eller magnetisk felt som avbøyer strålen.Nøytron-chopper består vanligvis av en sylinder med gjennomgående kanaler og er laget av et stoff med stor stoppeevne for nøytroner. Når chopperen roterer med en bestemt frekvens, slipper bare nøytroner med en bestemt hastighet gjennom kanalene, og den tjener dermed også som hastighetsfilter. Les mer i Store norske leksikon lys optikk stråle fysikk